CELEX: 32018D0824
Language: lt
Date: 2018-06-04 00:00:00
Title: 2018 m. birželio 4 d. Komisijos įgyvendinimo sprendimas (ES) 2018/824, kuriuo nutraukiamas antidempingo tyrimas dėl importuojamo Egipto ir Ukrainos kilmės ferosilicio

5.6.2018   
            
            
               LT
            
            
               Europos Sąjungos oficialusis leidinys
            
            
               L 139/25
            
         KOMISIJOS ĮGYVENDINIMO SPRENDIMAS (ES) 2018/824
   2018 m. birželio 4 d.
   kuriuo nutraukiamas antidempingo tyrimas dėl importuojamo Egipto ir Ukrainos kilmės ferosilicio
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 9 straipsnio 1 dalį,
   kadangi:
   A.   INICIJAVIMAS
   
   
               (1)
            
            
               2017 m. rugpjūčio 2 d. Europos Komisija (toliau – Komisija) pranešimu, paskelbtu Europos Sąjungos oficialiajame leidinyje, inicijavo antidempingo tyrimą dėl į Sąjungą importuojamo Egipto ir Ukrainos kilmės ferosilicio (2).
            
         
               (2)
            
            
               Tyrimas inicijuotas gavus „Euroalliages“ (toliau – skundo pateikėjas) keturių Sąjungos gamintojų, t. y. „Ferropem“, „Ferroatlántica SL“, OFZ ir „Huta Laziska SA“, kurie pagamina daugiau kaip 90 proc. viso Sąjungoje pagaminamo ferosilicio, vardu pateiktą skundą. Skunde pateikta žalingo dempingo prima facie įrodymų, kurių pakako tyrimo inicijavimui pagrįsti.
            
         
               (3)
            
            
               Komisija apie tyrimo inicijavimą pranešė skundo pateikėjui, žinomiems eksportuojantiems Egipto ir Ukrainos gamintojams, žinomiems importuotojams, naudotojams ir kitoms žinomoms susijusioms šalims, taip pat Egipto ir Ukrainos atstovams. Suinteresuotosioms šalims buvo suteikta galimybė raštu pareikšti savo nuomonę ir prašyti jas išklausyti per pranešime apie inicijavimą nustatytą terminą.
            
         
               (4)
            
            
               2017 m. gruodžio mėn. – 2018 m. vasario mėn. surengti tikrinamieji vizitai keturių Sąjungos gamintojų ir atitinkamai eksportuojančių Egipto ir Ukrainos gamintojų ir vieno bendradarbiaujančio susijusio Sąjungos importuotojo patalpose.
            
         B.   SKUNDO ATSIĖMIMAS IR TYRIMO NUTRAUKIMAS
   
   
               (5)
            
            
               2018 m. vasario 27 d. e. paštu skundo pateikėjas pranešė Komisijai, kad atsiima savo skundą.
            
         
               (6)
            
            
               Pagal pagrindinio reglamento 9 straipsnio 1 dalį tyrimas gali būti nutraukiamas, jei skundas atsiimamas ir jeigu nutraukiant tyrimą neprieštaraujama Sąjungos interesams.
            
         
               (7)
            
            
               Atliekant tyrimą nenustatyta aplinkybių, įrodančių, kad nutraukus šį tyrimą būtų prieštaraujama Sąjungos interesams. Todėl Komisija mano, kad šį tyrimą reikėtų nutraukti.
            
         
               (8)
            
            
               Apie tai buvo pranešta suinteresuotosioms šalims ir joms suteikta galimybė teikti pastabas. Tačiau pastabų, kad tyrimo nutraukimas prieštarautų Sąjungos interesams, Komisija negavo.
            
         
               (9)
            
            
               Todėl Komisija daro išvadą, kad antidempingo tyrimas dėl į Sąjungą importuojamo Egipto ir Ukrainos kilmės ferosilicio (ferolydinio, kuriame yra 20 proc. ar daugiau, bet ne daugiau kaip 96 proc. masės silicio ir 4 proc. ar daugiau geležies) turėtų būti nutrauktas nenustatant priemonių.
            
         
               (10)
            
            
               Šis sprendimas atitinka pagrindinio reglamento 15 straipsnio 1 dalimi įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Antidempingo tyrimas dėl importuojamo Egipto ir Ukrainos kilmės ferosilicio (ferolydinio, kuriame yra 20 proc. ar daugiau, bet ne daugiau kaip 96 proc. masės silicio ir 4 proc. ar daugiau geležies), kurio KN kodai šiuo metu yra 7202 21 00, 7202 29 10 ir 7202 29 90, nutraukiamas.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2018 m. birželio 4 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 176, 2016 6 30, p. 21.
   
      (2)  OL C 251, 2017 8 2, p. 5.